Jaroslav Obšut

Jaroslav Obšut (s. 9. maaliskuuta 1976 Prešov, Tšekkoslovakia) on slovakialainen jääkiekkopuolustaja, joka pelaa KHL-joukkue Donbass Donetskissa. Hän on kahden suunnan puolustaja, jonka vahvuuksiin kuuluu pelikäsitys, koko, pelinlukutaidot, tilanteisiin meneminen ja ylivoimapelaaminen.EliteProspects

Ura
Seuraura
Obšutin kasvattajaseura on Dragon Prešov, josta hän siirtyi 18-vuotiaana Pohjois-Amerikkaan, SJHL-joukkue North Battleford North Starsin riveihin kaudeksi 1994–1995. Winnipeg Jets varasi Obšutin 188. pelaajana NHL:n varaustilaisuudessa 1995. Hän pelasi kaksi seuraavaa kautta WHL:ssä edustaen kolmea eri seuraa; Swift Current Broncosia, Edmonton Icea ja Medicine Hat Tigersia. Kaudella 1996–1997 Obšut siirtyi Icesta Tigersiin, jonka tehokkain puolustaja hän oli tehoilla 8+26=34.HockeyDB Keväällä 1997 Obšut pelasi myös kolmen runkosarja- ja viiden playoff-ottelun verran ECHL-joukkue Toledo Stormissa.

Kaudella 1997–1998 Obšut oli ECHL-joukkue Raleigh IceCapsin tehokkain puolustaja tehoilla 6+26=32. Hän pelasi kauden aikana myös neljä AHL-ottelua Syracuse Crunchin joukkueessa. Kauden 1998–1999 Obšut pelasi suurimmaksi osaksi taas ECHL:ssä, tällä kertaa Augusta Lynxin riveissä, jonka tehokkain puolustaja hän oli tehoilla 11+25=36. Obšut pelasi ison osan kaudestaan myös AHL-joukkue Worcester IceCatsissa ja hän pelasi myös kahden ottelun verran IHL-joukkue Manitoba Moosessa. 

Huhtikuussa 1999 Obšut teki vapaana agenttina sopimuksen St. Louis Bluesin kanssa. Kaudella 1999–2000 hän ehti pelata Worcester IceCatsissa seitsemän AHL-ottelua, kunnes Obšutin loukkasi lokakuussa 1999 polvensa harjoituksissa ja joutui loppukaudeksi sivuun.Legends of Hockey Kaudella 2000–2001 hän debytoi NHL:ssä ja pelasi St. Louis Bluesin riveissä neljä ottelua. Kaudeksi 2001–2002 Obšut siirtyi Colorado Avalanchen organisaatioon. Hän pelasi suurimman osan kaudestaan kuitenkin farmijoukkue Hershey Bearsissa ja pelasi NHL:n puolella kolme ottelua. Kaksi seuraavaa kautta Obšut vietti kokonaan Vancouver Canucksin farmijoukkue Manitoba Moosessa. Hän oli jälkimmäisellä kaudellaan 2003–2004 joukkueen tehokkain puolustaja tehoilla 11+26=37 ja pelasi kauden aikana myös AHL:n tähdistöottelussa.

Obšut palasi kaudeksi 2004–2005 Eurooppaan ja siirtyi Ruotsin Elitserienissä pelaavaan Luleå HF:ään. Hän sijoittui tehoilla 11+19=30 koko liigan puolustajien pistepörssissä toiseksi edellään vain Linköpings HC:n Magnus Johansson. Obšut pelasi Luulajassa kaikkiaan viisi kautta. Hän oli niistä neljällä joukkueensa tehokkain puolustaja. Kaudella 2005–2006 Obšut sijoittui puolustajien pistepörssissä seitsemänneksi tehoilla 8+17=25, kaudella 2006–2007 kuudenneksi tehoilla 11+21=32 ja kaudella 2008–2009 hän jakoi tehoilla 8+21=29 viidennen sijan Linköpings HC:n Teemu Aallon kanssa.

Kaudeksi 2009–2010 Obšut siirtyi kaksivuotisella sopimuksella KHL-joukkue Spartak Moskovaan. Hän pelasi kauden aikana KHL:n tähdistöottelussa. Kesken toisen kautensa 2010–2011, marraskuussa 2010 Obšut siirtyi Atlantin joukkueeseen. Kaudeksi 2011–2012 hän siirtyi valkovenäläisen Dinamo Minskin riveihin ja toimi myös joukkueen kapteenina.

Toukokuussa 2012 Obšut teki vuoden mittaisen sopimuksen ukrainalaisen KHL-tulokas Donbass Donetskin kanssa.

Maajoukkueura
Obšut edusti Slovakiaa Salt Lake Cityn olympiakisoissa 2002 sekä MM-kilpailuissa vuosina 2005 ja 2009. Hän pelasi myös maailmancupissa vuonna 2004.

Tilastot
 1994–1995  North Battleford North Stars  SJHL  55  21  30  51  126  –  –  –  –  – 1995–1996  Swift Current Broncos  WHL  72  10  11  21  57  6  0  0  0  2 1996–1997  Edmonton Ice  WHL  13  2  9  11  4  –  –  –  –  –   Medicine Hat Tigers  WHL  50  8  26  34  42  4  0  2  2  2   Toledo Storm  ECHL  3  1  0  1  0  5  0  1  1  6 1997–1998  Raleigh IceCaps  ECHL  60  6  26  32  46  –  –  –  –  –   Syracuse Crunch  AHL  4  0  1  1  4  –  –  –  –  – 1998–1999  Augusta Lynx  ECHL  41  11  25  36  42  –  –  –  –  –   Manitoba Moose  IHL  2  0  0  0  0  –  –  –  –  –   Worcester IceCats  AHL  31  2  8  10  14  4  0  1  1  2 1999–2000  Worcester IceCats  AHL  7  0  2  2  4  –  –  –  –  – 2000–2001  Peoria Rivermen  ECHL  3  0  4  4  2  –  –  –  –  –   Worcester IceCats  AHL  47  9  12  21  20  7  0  1  1  4   St. Louis Blues  NHL  4  0  0  0  2  –  –  –  –  – 2001–2002  Hershey Bears  AHL  58  3  22  25  38  8  0  2  2  2  OK  4  0  0  0  2   Colorado Avalanche  NHL  3  0  0  0  0  –  –  –  –  – 2002–2003  Manitoba Moose  AHL  60  6  13  19  59  14  0  4  4  8 2003–2004  Manitoba Moose  AHL  65  11  26  37  42  –  –  –  –  – 2004–2005  Luleå HF  Elitserien  49  11  19  30  50  2  0  0  0  50  MC  3  0  0  0  0                           MM  4  0  0  0  2 2005–2006  Luleå HF  Elitserien  48  8  17  25  40  6  0  1  1  6 2006–2007  Luleå HF  Elitserien  51  11  21  32  26  4  0  0  0  4 2007–2008  Luleå HF  Elitserien  52  5  11  16  78  –  –  –  –  – 2008–2009  Luleå HF  Elitserien  54  8  21  29  48  5  2  2  4  10  MM  6  0  1  1  0 2009–2010  Spartak Moskova  KHL  50  9  14  23  88  6  1  3  4  2 2010–2011  Spartak Moskova  KHL  23  2  5  7  26  –  –  –  –  –   Atlant  KHL  27  2  8  10  12  24  5  5  10  8 2011–2012  Dinamo Minsk  KHL  52  5  24  29  22  4  0  0  0  0 2 kautta  yhteensä  NHL  7  0  0  0  2  –  –  –  –  – 3 kautta  yhteensä  KHL  152  18  51  69  148  34  6  8  14  10 5 kautta  yhteensä  Elitserien  254  43  89  132  242  17  2  3  5  70

Lähteet

Viitteet

Luokka:Slovakialaiset jääkiekkoilijat
Luokka:Winnipeg Jetsin (1972–1996) varaamat pelaajat
Luokka:Vuonna 1976 syntyneet
Luokka:Elävät henkilöt